Grondonteiening sonder vergoeding sal gebeur so seker as wat die son more sal opkom! Dit bring mens by die essensie van die saak: Soek ons (die Afrikanervolk) na stukkies grond (krummels) binne hierdie bose land, of soek ons na ‘n land waarin ons onsself kan regeer?
Male sonder tal het ek en ander nasionaalgesinde Afrikaners daarop gewys dat die hoogaangeprysde grondwet ‘n middel tot ‘n doel is. Dit is ‘n sosialistiese transformasie-instrument om die doelwitte soos gestel in die Freedom Charter, te verwesenlik. Dit sal ‘n staat daarstel waar die individu se regte deur die staat bepaal word. Eiendomsreg vir die individu is nie een van daardie regte nie!
Vir die wat nie kan sien en nie wil hoor nie, kom ons kyk ons kyk net weer na die Suid-Arika van vandag:
En dink tog weer: Afsonderlike state vir volkere maak rasse-diskriminasie onmoontlik en rassehaat baie moeilik. Integrasie skep daarenteen die teelaarde vir rassehaat en afguns! Het ons dan nóg bewyse nodig?
Is ons geroepe om te skuil agter ‘n grondwet wat ons uitgelewer het aan chaos om te midde daarvan daagliks voort te gaan met ons materialistiese strewes terwyl ons géén, maar hoegenaamd géén erfenis van betekenis aan ons kinders nalaat nie? Of is die nuutste selfoon of ‘n universiteitsgraad in ‘n vakuum die beste wat ons vir ons kinders kan gee? Waarop ‘n bietjie “Jesus sal voorsien”-suiker gegooi word?
Wetaktes, “kaart en transport”, beteken soos die “waarborge” in die grondwet in Afrika niks. Kom uit u beswyming en ruk los uit ‘n hipnotiese toestand. Ons sal weer ons eie land moet regeer of ons sal van die kaart van Afrika verwyder word!